金峰站

金峰站（粵拼：gam1 fung1 zaam6；英文：Jinfeng Station），規劃嗌過香山路站（hoeng1 saan1 lou6 zaam6；Xiangshan Lu Station），係廣州地鐵6號綫嘅車站，2016年12月28號開放，位置喺黃埔區科學城，開創大道嘅科翔路同香山路之間（117省道嘅K15+582標記位）。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台西北邊。 打掂 打橫 站廳 高塘石站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺開創大道嘅地底。 商舖同自助服務 呢個站冇任何商舖同自助服務。 出入口 呢個站有4個出入口，分别係A、B同C，D。 頭尾班車信息同配線圖 車站歷史 規劃 呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做香山路站。 施工 2011年6月17號，6號綫二期工程正式喐手起。同年9月，廣州市民政局公佈6號綫蘿崗段嘅站名時，改名做金峰站。 2014年春，車站正式封頂。 2014年12月中旬，呢個站到金峰站段嘅盾構隧道正式貫通。 開通 從2016年12月28號朝早頭一班車開出到長湴之後，6號綫列車亦開入呢個站。 出入口 呢個站喺開通初期凈得A同B兩個出入口，而C同D出入口喺2018年2月10號先至開。 利用狀況 呢個站附近都係啲科學城嘅大型樓盤為主，主要都係上落班人士為主。除咗上落版高峰期比較多人上落外，其他時間都比較少人上落。 附近嘅建築同景區 小區 保利·林語山莊 萬科城 越秀·嶺南山畔 博物館 廣東省涼茶養生博物館 學校 廣州美國人國際學校 中大附屬外語幼稚園 山莊 蘿崗旅遊山莊 工廠 香雪製藥 公園 廣州科學城體育公園 註同攷 註 攷 上一站·下一站